તમે જુઓ ! આજે મોટી મોટી પેઢીઓ આધુનિક વિજ્ઞાનનો સહારો લઈ, પોતાનાં કારખાનાં, ફેક્ટરી કે મોટી મોટી મીલો અને ઓફિસોમાં પોતાના માણસો કેવું કામ કરે છે કે બહારથી કોણ કોણ માણસો આવી કેવાં કેવાં વર્તન-વ્યવહાર કરે છે – તે પોતાની ઓફિસમાં બેઠાંબેઠાં નજરો-નજર નીરખી શકાય એટલા માટે સીસીટીવી કૅમેરા ગોઠવતા હોય છે. એટલું જ નહીં, દેશભરના અન્ય વિસ્તારોમાં પણ ધંધાની શાખાઓ ચાલતી હોય, ત્યાં પણ કેટકેટલાં કામો થયાં, કેટલું પ્રોડક્શન થયું કે કેટલું વેચાણ થયું અને બાકી સ્ટોક કેટલો રહ્યો-વગેરે બધી જ વિગતો જાણી લેવા કંમ્પ્યુટર વિજ્ઞાનની ભેર લેવાવા માંડી છે. આ બધી ધંધાને રેઢો નહીં મૂકવાની વ્યવસ્થા છે. પોતાના ધંધા પ્રત્યેના લગાવની જ વાત છે મિત્રો !